De quin tema parla aquest text?
Els TurtleBot són una sèrie de robots mòbils personals de baix cost dissenyats per funcionar amb el programari de codi obert Robot Operating System.El primer TurtleBot va aparèixer l'any 2011 i consistia en una plataforma mòbil, basada en un robot aspiradora, i unes lleixes per posar-hi un ordinador portàtil i una càmera RGB-D Kinect. La base mòbil era fabricada per iRobot, els creadors de la Roomba, i les adaptacions les van desenvolupar Melonee Wise i Tully Foote al viver d'empreses tecnològiques Willow Garage. Un any més tard es va introduir el TurtleBot 2, molt semblant al model original però amb una base lleugerament millor fabricada per Yujin Robot. L'any 2017 es va presentar el model més recent, el TurtleBot 3, que està més orientat a finalitats educatives. Respecte les versions anteriors té unes dimensions més reduïdes i fa servir un ordinador de placa única per abaratir el cost del robot.Els TurtleBot s'han convertit en una popular plataforma per fer prototips i aprendre sobre robòtica de forma assequible, amb un cost que s'ha mantingut constant en tots els models d'entre 500 i 2.000 dòlars.
El text tracta sobre robòtica.